Guy Binsfeld

De Guy Binsfeld, gebuer den 1. Dezember 1936 zu Lëtzebuerg an och do gestuerwen den 19. Mäerz 2014"Verleger Guy Binsfeld gestorben." wort.lu, 19.03.14 18:17., war e Lëtzebuerger Editeur a Journalist.

Vun 1960 bis 1964 war hie Journalist beim Lëtzebuerger Journal. Duerno huet hien zesumme mam Léo Reuter Interpublicité (haut: Interpub) gegrënnt, eng vun den éischte Publicitéitsangencen zu Lëtzebuerg. 1976 huet hie fir zwee Joer e Congé sans solde geholl, fir d'weltwäit Kampagne vun Amnesty International ze leeden. 1979 war hie Grënner vun den Éditions Guy Binsfeld a vun der Kommunikatiounsagence Idées et Actions, déi 1989 a Binsfeld Conseils ëmgenannt gouf."Guy Binsfeld est décédé." paperjam.lu, 19.03.2014 18:34.

Dat éischt Buch vu sengem neie Verlag, e Fotoband iwwer Lëtzebuerg, war e gellege Succès: Am ganze 50.000 Exemplairë goufen dovu verkaf. Och den ephemere Lëtzebuerger Almanach koum a sengem Verlag eraus.

Kategorie:Gebuer 1936
Kategorie:Gestuerwen 2014
Kategorie:Lëtzebuergesch Editeuren
Kategorie:Lëtzebuergesch Journalisten